CELEX: 62014CN0223
Language: sl
Date: 2014-05-07 00:00:00
Title: Zadeva C-223/14: Predlog za sprejetje predhodne odločbe, ki ga je 7. maja 2014 vložilo Juzgado de Primera Instancia n ° 7 de Las Palmas de Gran Canaria (Španija) – Tecom Mican S.L. proti Man Diesel & Turbo SE

14.7.2014   
            
            
               SL
            
            
               Uradni list Evropske unije
            
            
               C 223/8
            
         Predlog za sprejetje predhodne odločbe, ki ga je 7. maja 2014 vložilo Juzgado de Primera Instancia no 7 de Las Palmas de Gran Canaria (Španija) – Tecom Mican S.L. proti Man Diesel & Turbo SE
   (Zadeva C-223/14)
   2014/C 223/12
   Jezik postopka: španščina
   
      Predložitveno sodišče
   
   Juzgado de Primera Instancia no 7 de Las Palmas de Gran Canaria
   
      Stranki v postopku v glavni stvari
   
   
      Tožeča stranka: Tecom Mican S.L.
   
      Druga stranka v postopku: Man Diesel & Turbo SE
   
      Vprašanja za predhodno odločanje
   
   
               1.
            
            
               Ali je mogoče popolnoma zasebno pisanje, ne glede na to, da ga ni izdal noben sodni organ ali javni uradnik, v skladu s členom 16 Uredbe št. 1393/2007 Evropskega parlamenta in Sveta z dne 13. novembra 2007 (1) šteti za „izvensodno pisanje“?
            
         
               2.
            
            
               Če to velja, ali se lahko za izvensodno pisanje šteje vsako zasebno pisanje ali pa mora to pisanje imeti nekatere konkretne značilnosti?
            
         
               3.
            
            
               Če tako zasebno pisanje ima takšne značilnosti, ali lahko državljan Unije zaprosi za vročitev po postopku, določenem v členu 16 trenutno veljavne Uredbe št. 1393/2007 Evropskega parlamenta in Sveta z dne 13. novembra 2007, potem ko je tako vročitev že opravil prek drugega nesodnega javnega organa, na primer notarja?
            
         
               4.
            
            
               Nazadnje, ali je treba za namene člena 16 Uredbe št. 1393/2007 upoštevati, da ima tako sodelovanje čezmejne učinke in je potrebno za dobro delovanje notranjega trga? Kdaj je treba šteti, da ima sodelovanje „čezmejni učinek in je potrebno za dobro delovanje notranjega trga“?
            
         
      (1)  o vročanju sodnih in izvensodnih pisanj v civilnih ali gospodarskih zadevah v državah članicah (vročanje pisanj) in razveljavitvi Uredbe Sveta (ES) št. 1348/2000
   
      UL L 324, str. 79.